**ОБРАЗЛОЖЕНИЕ ЗА ОСТВАРЕНИТЕ РЕЗУЛТАТИ**

**За период јануари - септември 2023 година**

СН Брокер АД Битола, во периодот јануари-септември 2023 година оствари позитивни финансиски резултати, искажани во неревидираниот биланс на успех.

**Сметководствени политики и методи на вреднување**

Во 2023 година нема промени во сметководствените политики и методи на вреднување на позициите во финансиските извештаи на СН Брокер АД Битола.

**Вкупни приходи**

Остварените вкупни приходи во периодот јануари-септември 2023 година изнесуваат 237.075 илјади денари и во споредба со остварените во истиот период во 2022 година бележат раст од 23%. Во структурата на вкупните приходи најголемо учество, 87%, имаат приходите остварени со продажба на полиси, кои во споредба со остварените во 2022 година бележат раст од 17%.

**Вкупни расходи**

Остварените единечни вкупни расходи во периодот јануари-септември 2023 година изнесуваат 202.707 илјади денари и во споредба со остварените во истиот период во 2022 година бележат раст од 33%.

**Дивиденда**

Во текот на 2023 годината Друштвото има исплатено дивиденди во вкупен износ 13.838 илјади денари.

**Инвестиции**

Вкупните инвестиции во основни средства во периодот јануари-септември 2023 година изнесуваат 162.731 илјади денари кои во најголем дел се однесува на набавка на нов деловен објект на износ од 133.781 илјади денари.

**Обврски по основа на кредити**

Вкупните обврски по основа на кредити и долгорочни обврзници на 30.09.2023 година изнесуваат 945.216 илјади денари.

**Поважни позиции од билансот на успех**

Остварените резултати од работењето за периодот јануари-септември 2023 и 2022 година, структурата, динамиката и споредбите со остварувањата во претходната година се прикажани во следните табели:

**Продажби на услуги на домашен пазар**

|  |  |  |  |
| --- | --- | --- | --- |
|  | **2022** | **2023** |  |
|  | **Износ** | **Износ** | **%** |
| Приходи од продажба | 176.275 | 207.094 | 117 |

**Добивка пред финансиски трошоци, даноци и амортизација (ЕБИТДА)**

|  |  |  |  |  |  |
| --- | --- | --- | --- | --- | --- |
|  | **2022** | | **2023** | |  |
|  | **Износ** | **% во продажби** | **Износ** | **% во продажби** | **Индекс 23/22** |
| ЕБИТДА | 49.538 | 28,10% | 50.817 | 24,54% | 103 |

**Нето добивка**

|  |  |  |  |  |  |
| --- | --- | --- | --- | --- | --- |
|  | **2022** | | **2023** | |  |
|  | **Износ** | **% во продажби** | **Износ** | **% во продажби** | **Индекс 23/22** |
| Нето добивка | 40.102 | 22,75% | 34.368 | 16,60% | 86 |

Остварената нето-добивка во 2023 година изнесува 34.368 илјади денари и во споредба со остварената во 2022 година бележи пад за 14%.

**Бизнис-план за 2023 година**

Бизнис-планот за 2023 година, донесен со одлука на Управниот одбор на СН Брокер АД Битола, предвидува инвестирање во материјални и во нематеријални средства, раст од 15% на продажбите во однос на 2022 година, како и раст од 15% на профитот пред оданочување во однос на 2022 година.

Бизнис-планот за 2023 година е базиран на очекувањата, проекциите и на можностите на тековните и на новите пазари и производи, достапни за компанијата во моментот на изготвување на планот. Околностите и настаните во 2023 година, а со тоа и остварените резултати, може да варираат од прикажаните во Бизнис планот.

**Очекувања за претстојниот период**

Во изминатиот период друштвото се соочи со голем број интерни и екстерни предизвици и новонастанати ризици генерирани од енергетската и од економската криза. Презедовме голем број мерки во досегашниот период со цел неутрализирање на сите негативни ефекти, без притоа да се загрози успешното работење на друштвото.

Во согласност со очекувањата, она кое доминираше во 2022 година, а кое продолжува и во првата половина од 2023 година е забележителниот раст на приходите.

Сето ова влијаеше и врз стапката на инфлација, која достигна високо ниво, но и врз намалената предвидливост за нејзините идни трендови. Во исто време, каматните стапки на регионалните и на европските пазари достигнаа рекордно високо ниво во последните неколку години, што дополнително ги оптоварува оперативните трошоци во работењето. Покрај сето тоа, изразената неизвесност на глобалните економски текови доведе и до варијабилност на повеќето национални валути, што значително го зголемува ризикот од негативни курсни разлики во работењето.

Како најголем предизвик и како прв приоритет за периодот што доаѓа и натаму останува грижата за здравјето на вработените, како и одржувањето на тековната ликвидност и на финансиската стабилност и остварувањето на планските цели